Garhwali

Garhwali (गढ़वळि भाख) is 'n Indo-Ariese taal wat deur sowat 2,5 miljoen mense in die Indiese deelstaat Uttarakhand gebesig word. Dit word veral deur die Garhwali's in die Garhwal-streek van die noordelike Indiese deelstaat Uttarakhand in die Indiese Himalaja gebesig.

Garhwali word in 'n aantal dialekte verdeel en is veral verwant aan Kumaoni wat verder oos gepraat word. Die taal word met die Devanagari-alfabet geskryf.

Garhwali is nie 'n bedreigde taal nie (Ethnologue lys dit as "lewenskragtig"); dit word nietemin as "kwesbaar" aangewys in Unesco se Atlas van die wêreld se tale in gevaar, wat daarop dui dat die taal konsekwente bewaringspogings benodig.

Verwysings 

Indo-Ariese tale
Tale van Indië